კაზინო როიალი (2006 წანაშ ფილმი)

კაზინო როიალი (2006) — 21-ა ფილმი ჯეიმზ ბონდიშ გეშა. გინოღალირი რე იენ ფლემინგიშ ათე ჯოხონობაშ რომანიშ მეჯინათ. თიში რეჟისორი რე მარტინ კემპბელი.

ათენა რდჷ „კაზინო როიალიშ“ გინოღალაშ მასუმა ცადება. წოხოლენი ჟირშე მაართა რდჷ ოტელევიზიე სერიალიშ ეპიზოდი, მაჟირა - 1967 წანაშ სატირული ჟანრიშ ფილმი.

მოჩამილი ფილმის დითირჷ ბონდიშ კონცეფციაქ, წჷმორინაფილი რე ჸოფიერებაშ ახალი ქრონოლოგია, ნამჷთ ვემურე ნამთინი წოხოლენი ფილმის. მაგალთო, ბონდის ჭიჭე ხანიშ უკახალე აფუ მეღებული ჟირი ნულიამი მუში კოდური ჯოხოშო (ანუ თის გიადჷ 007). ფილმის ხოლო აწორინაფილი რე ნარკებო ნაცა დო უმოსო ემოციური ბონდი.

ქიმინუა მეურს ჯეიმზიშ კარიერაშ დაჭაფურს, წორას თიმწკჷმა, მუჟამსჷთ თიქი ახალი მეღებული აფუ ჸვილუაშ ლიცენზია. მაიამიშ აეროპორტის ტერორისტული აქტიშ მუკოჩილათაფაშ უკული თის ქეჸოროფებუ ვესპერ ლინდი - თხობელი, ნამჷთ თისი გინოჩანს სპეციალურ ფარას, თიშენი ნამჷდა ჯეიმზიქ თინა გიმირინუას კაზინოს ოლაჸაფეთ დო უბადოშმაქიმნალეფიშ გუმოარგამებაშო. ფილმის მიმალუ ამბეფი იგინძორებუ გაგინძორებას, „მუთა მოლექინაფა“.

არტისტეფიშ გიშაგორუა დიდი ხანიში გოძვენას მიშჷ. პირს ბროსნანიშ მოჸოროფეეფქ პროტესტი გჷმოხანტეს, მორო, ათეშ უმიკუჯინუო, კრიტიკოსეფქ ფილმი დადებითო აფასეს.

როლეფი
 დენიელ კრეიგი - ჯეიმზ ბონდი
 ევა გრინი - ვესპერ ლინდი
 მადს მიკელსენი - ლე შიფრი
 ჯუდი დენჩი - M
 ჯეფრი რაიტი - ფელიქს ლაიტერი
 ჯანკარლო ჯანინი - რენე მათისი
 სიმონ აბკარიანი - ალექს დიმიტრიოსი
 კატერინა მურინო - სოლანჟ დიმიტრიოსი
 ივანა მილიჩევიჩი - ვალენკა
 ისააკ დე ბანკოლე - სტივენ ობანო
 ჯესპერ კრისტენსენი  - მისტერ უაიტი
 სებასტიენ ფუკანი - მოლაკა
 ტობიას მენზიესი - ვილიე
 ლუდგერ პისტორი - მენდელი
 კლაუდიო სანტამარია - კარლოსი
 რიხარდ ზამელი - გეტლერი
 კლემენს შიკი - კრატი
 ჯოზეფ მილსონი - კარტერი
 ბენ კუკი - უილიამსი
 დარვინ შოუ - ფიშერი
 დაიენ ჰერტფორდი - ბანქოს მოთამაშე

ფილმის ხოლო ოკათჷ რიჩარდ ბრენსონი.

 რესურსეფი ინტერნეტის 

 სქოლიო 

კატეგორია:ჯეიმზ ბონდიშ ფილმეფი
კატეგორია:ამერიკული ფილმეფი
კატეგორია:ბრიტანული ფილმეფი
კატეგორია:2006 წანაშ ფილმეფი